ai4bharat/Pralekha huggingface dataset:
பிரதமர் அலுவலகம்
பள்ளிக் குழந்தைகளுடன் பிரதமர் கலந்துரையாடல்:வாரணாசி மேம்பாட்டுப் பணிகளை மதிப்பீடு செய்தார்.
பிரதமர் திரு நரேந்திர மோடி இன்று தமது சொந்த தொகுதியான வாரணாசியில் பள்ளிக் குழந்தைகளுடன் சுமார் 90 நிமிடங்கள் நெருங்கி கலந்துரையாடினார்.
நரூர் என்ற கிராமத்தில் உள்ள பள்ளிக்கு பிரதமர் சென்றடைந்த பொது குழந்தைகள் அவரை உற்சாகமாக வரவேற்றனர். பிரதமரும் விஷ்வகர்மா ஜெயந்தியை முன்னிட்டு குழந்தைகளுக்கு வாழத்துத் தெரிவித்தார். பல்வேறு திறன்களை கற்றுக் கொள்வது அவசியம் என்று பிரதமர் வலியுறுத்தினார்.
மாணவர்கள் என்ற முறையில் கேள்விகள் கேட்பது மிகவும் முக்கியமானது என்று பிரதமர் கூறினார். இளம் மாணவர்கள் கேள்வி கேட்க பயப்படக்கூடாது என்று பிரதமர் கேட்டுக் கொண்டார். கேள்வி கேட்பது கற்றலின் முக்கிய அம்சம் என்று அவர் வலியுறுத்தினார்.
”படிப்பதற்கான அறை” என்ற தொண்டு நிறுவனத்தின் உதவி பெறும் இந்தக் குழந்தைகளுடன் பிரதமர் சிறிது நேரத்தை செலவிட்டார்.
பின்னர் வாரணாசி டீசல் ரயில் என்ஜின் தொழிற்சாலைக்கு சென்ற பிரதமர் ஏழை மற்றும் வாய்ப்பு வசதிகள் அற்ற பிரிவினரின் குழந்தைகளுடன் கலந்துரையாடினார். இந்தக் குழந்தைகள் காசி வித்யாபீடம் மாணவர்களின் உதவியைப் பெறுபவர்கள். மாணவர்கள் கவனத்துடன் படித்து விளையாட்டுகளில் ஆர்வம் செலுத்த வேண்டும் என்று அவர் கேட்டுக் கொண்டார்.
பின்னர் மாலையில் வாரணாசி தெருக்களில் காரில் பயணம் செய்து நகரத்தின் மேம்பாட்டு பணிகளை மதிப்பீடு செய்தார். காசி விஸ்வநாதர் கோவிலுக்குச் சென்று வழிபட்டார். மாண்டோடி ரயில் நிலையத்திற்கும் அவர் திடீர் விஜயம் செய்தார்.
-------
(Visitor Counter : 69
பெட்ரோலியம் மற்றம் இயற்கை எரிவாயு அமைச்சகம்
பெட்ரோல் மற்றும் டீசல் மீதான வாட் வரியை 25 மாநிலங்கள்/யூனியன் பிரதேசங்கள் இதுவரை குறைத்துள்ளன
நுகர்வோருக்கு நிவாரணம் அளிக்கும் வகையில் 25 மாநிலங்கள்/யூனியன் பிரதேசங்கள் பெட்ரோல் மற்றும் டீசல் மீதான வாட் வரியை இதுவரை குறைத்துள்ளன.
பெட்ரோல் மற்றும் டீசல் மீதான மத்திய கலால் வரியை கணிசமாகக் குறைப்பதற்காக நவம்பர் 3, 2021 அன்று இந்திய அரசு எடுத்த முடிவைப் பின்பற்றி இந்த நடவடிக்கை எடுக்கப்பட்டுள்ளது.
பெட்ரோல் மற்றும் டீசல் மீதான கலால் வரியை முறையே ரூ 5 மற்றும் ரூ 10 மத்திய அரசு குறைத்த போது, நுகர்வோருக்கு நிவாரணம் அளிக்கும் வகையில் பெட்ரோல் மற்றும் டீசல் மீதான வாட் வரியை மாநிலங்கள் குறைக்க வேண்டும் என்று வலியுறுத்தப்பட்டது.
பெட்ரோல் மற்றும் டீசல் மீதான வாட் வரியைக் குறைக்காத மாநிலங்கள்/யூனியன் பிரதேசங்கள் பின்வருமாறு: மகாராஷ்டிரா, தில்லி, மேற்கு வங்காளம், தமிழ்நாடு, தெலங்கானா, ஆந்திரா, கேரளா, ஜார்கண்ட், சத்தீஸ்கர் மற்றும் ராஜஸ்தான்.
வாட் குறைப்பை தொடர்ந்து, பெட்ரோல் மற்றும் டீசலின் விலைகள் புதுச்சேரி, கர்நாடகா உள்ளிட்ட 25 மாநிலங்கள்/யூனியன் பிரதேசங்களில் கணிசமாக குறைந்துள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleaseIframePage.aspx?PRID=1771257&RegID=3&LID=1
சமூக நிதி மற்றும் அதிகாரமளித்தல் அமைச்சகம்
திருநங்கைகள் நலனுக்கான விரிவான திட்டத்தை செயல்படுத்த அரசு முனைப்பு – திரு.ரத்தன்லால் கட்டாரியா
திருநங்கைகளின் வாழ்வாதாரத்தை மேம்படுத்தும் வகையில் அவர்களுக்கான கல்வி, சுகாதாரம், திறன் மேம்பாடு, குடியிருப்பு போன்ற பொருளாதார மேம்பாட்டுக்கான விரிவான திட்டத்தை செயல்படுத்த அரசு முனைப்புக் காட்டி வருவதாக மத்திய சமூக நீதி மற்றும் அதிகாரமளித்தல் துறை இணையமைச்சர் திரு.ரத்தன்லால் கட்டாரியா கூறியுள்ளார்.
திருநங்கைகளின் நலன் குறித்து தெலங்கானா மாநிலம் மல்கட்ச்கிரி தொகுதியைச் சேர்ந்த நாடாளுமன்ற உறுப்பினர் திரு.அனுமுலா ரெவந்த் ரெட்டி கேள்வி எழுப்பினார். இந்த கேள்விக்கு பதிலளிக்கும் வகையில், அறிக்கை ஒன்றை தாக்கல் செய்த அமைச்சர் கட்டாரியா, திருநங்கைகளின் நலன்களை பாதுகாப்பதற்காக விரிவான திட்டத்தை அரசு விரைவில் செயல்படுத்தும் என்றார்.
மேலும் இது தொடர்பாக நாடாளுமன்ற வளாகத்தில் செய்தியாளர்களிடம் பேசிய அமைச்சர் கட்டாரியா, திருநங்கைகளின் உரிமைகளைப் பாதுகாக்கும் வகையில் கடந்த 2019 ஆம் ஆண்டு சட்டம் ஒன்றை இயற்றியது. அவர்களின் நலனைப் பாதுகாப்பதற்கான அடையாளமாக திகழ்கிறது என்றார். சமூகத்தில் அவர்களுக்கு இழைக்கப்படும் அநீதியை களைவதோடு, பாரபட்சமின்றி வேலைவாய்ப்பில் சமவாய்ப்பு, கல்வி, சமூக பாதுகாப்பு மற்றும் சுகாதாரம் போன்றவற்றை எளிதில் கிடைக்கச் செய்ய இந்த சட்டம் வகை செய்கிறது என்றார். மேலும் திருநங்கைகளுக்கான பிரத்யேக இணையதளம் தேசிய அளவில் கடந்த ஆண்டு நவம்பர் மாதம் தொடங்கப்பட்டது என்றும், அந்தந்த மாவட்ட மாஜிஸ்திரேட் மூலம் வழங்கப்படும் திருநங்கைகளுக்கான அடையாளச் சான்றிதழை இந்த இணையதளத்தின் மூலம் வழங்க வகை செய்யப்பட்டுள்ளது என்றும் தெரிவித்த அவர், இதுவரை 259 திருநங்கைகள் இந்த அடையாளச் சான்றிதழை பெற விண்ணப்பித்துள்ளனர் என்றார்.
மேலும் தேசிய திருநங்கைகளுக்கான கவுன்சிலை மத்திய அரசு நிறுவியுள்ளது என்றும், திருநங்கைகள் தங்கள் அன்றாட வாழ்வில் சந்திக்கும் அநீதிகளை களைய இந்த கவுன்சில் நடவடிக்கை எடுத்து வருகிறது என்றும், இந்த கவுன்சிலுக்கு சமூக நீதி மற்றும் அதிகாரமளித்தல் துறை அமைச்சர் தலைவராகவும், குடும்ப நலம் மற்றும் சுகாதாரம், உள்துறை, வீடு மற்றும் நகர்ப்புற விவகாரங்கள், கல்வி, ஊரக வளர்ச்சி, தொழிலாளர் மற்றும் வேலைவாய்ப்பு, சட்ட விவகாரங்கள், நித்தி ஆயோக் ஆகியவற்றின் அதிகாரிகள் உறுப்பினர்களாக இருப்பர் என்றும் அவர் கூறினார்.
கொரோனா பெருந்தொற்று காலத்தில் திருநங்கைகளின் வாழ்வாதாரத்தை மேம்படுத்தும் வகையில் அவர்களின் வங்கிக் கணக்கில் நேரடியாக ரூ.1500 செலுத்தப்பட்டது என்றும், இதில் 5711 திருநங்கைகள் பயனடைந்தனர் என்றும் கூறிய அமைச்சர் கட்டாரியா, மாவட்ட நிர்வாகங்கள் மூலம் ரேஷன் பொருட்கள் இலவசமாக வழங்கப்பட்டது என்றும், 8 மாநிலங்களில் நடத்தப்பட்ட மருத்துவ முகாம்களில் 1000-க்கும் மேற்பட்ட திருநங்கைகள் பங்கேற்று பயனடைந்தனர் என்றும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1695132
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமரின் நகர்ப்புற வீட்டு வசதித் திட்டத்தின் கீழ் 1.1 கோடி வீடுகளுக்கு ஒப்புதல்
மத்திய ஒப்புதல் மற்றும் கண்காணிப்பு குழுவின் 52வது கூட்டத்தில், பிரதமரின் நகர்ப்புற வீட்டு வசதி திட்டத்தின் கீழ் 1,68,606 புதிய வீடுகள் கட்ட ஒப்புதல் வழங்கப்பட்டுள்ளது.
இந்தக் கூட்டத்தில் 14 மாநிலங்களும், யூனியன் பிரதேசங்களும் பங்கேற்றன. இந்த வீடுகள், பயனாளிகளின் தலைமையிலும், கூட்டு முயற்சியில் சிக்கன விலை வீடுகளாகவும், குடிசைப் பகுதிகளில் மேம்பாடு வீடுகளாகவும் கட்டத் திட்டமிடப்பட்டுள்ளது. நிலப் பிரச்னைகள், நகரங்களுக்கு இடையேயான இடம் பெயர்வு, கட்டுமான திட்டத்தில் மாற்றம் போன்ற பல காரணங்களுக்காக, வீட்டுத் திட்டங்களை மாற்றியமைக்கும் விருப்பங்களை மாநிலங்கள் தெரிவித்துள்ளன. 70 லட்சம் வீடுகளுக்கான கட்டுமானங்கள் பல்வேறு மட்டங்களில் நடந்து வருகின்றன. 41 லட்சத்துக்கும் மேற்பட்ட வீடுகள் முடிவடைந்துள்ளன.
இந்தக் கூட்டத்துக்கு தலைமை தாங்கிய மத்திய வீட்டு வசதி மற்றும் நகர்ப்புற விவாகரத்துறை செயலாளர் திரு துர்கா சங்கர் மிஸ்ரா கூறியதாவது:
பிரதமரின் நகர்ப்புற வீட்டு வசதித் திட்டங்களை விரைவாக செயல்படுத்துவதற்கான உத்திகளை மாநிலங்கள் வகுக்க வேண்டும். இத்திட்டத்தின் முன்னேற்றம் சீராக உள்ளது, அனைத்து வித அடிப்படை மற்றும் சமூக கட்டமைப்பு வசதிகளுடன் இந்த வீடுகளை நாம் முடிக்க வேண்டும்.
வீடுகளை முடித்து பயனாளிகளுக்குக் கொடுப்பதில் மாநிலங்களும், யூனியன் பிரதேசங்களும் கவனம் செலுத்த வேண்டும். மலிவு விலை வாடகை வீடுகள் திட்டத்தை மாநிலங்கள்/யூனியன் பிரதேசங்கள் விரைந்து அமல்படுத்த வேண்டும்.
சென்னை , அகர்தலா , ராஞ்சி , லக்னோ , இந்தூர் , ராஜ்கோட்  ஆகிய 6 நகரங்கஙளில், பல்வேறு நாடுகளின் தொழில்நுட்பத்தில் கட்டப்படும் 6 சிறு வீடுகள் திட்டத்தில் இருந்து தொழில்நுட்பங்களை அனைத்து மாநிலங்களும், யூனியன் பிரதேசங்களும் கற்றுக் கொள்ளலாம். அதே தொழில்நுட்பத்தை நாடு முழுவதும் பயன்படுத்தலாம்.
இவ்வாறு திரு துர்கா சங்கர் மிஸ்ரா தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690709
விவசாயத்துறை அமைச்சகம்
தொழில்நுட்பம் நாட்டை முழு வளர்ச்சி அடையச் செய்யும்: வேளாண் அமைச்சர் நரேந்திர சிங் தோமர்
மத்தியப் பிரதேசத்தில் உள்ள பிதாம்பூரில் மஹிந்திரா அண்ட் மஹிந்திரா நிறுவனத்தின் முதல் பசுமைப் பண்ணை இயந்திர ஆலையை மத்திய வேளாண் துறை அமைச்சர் திரு நரேந்திர சிங் தோமர் இன்று திறந்து வைத்தார். இந்நிகழ்ச்சியில், பேசிய அவர், பிரதமர் திரு நரேந்திர மோடியின் தலைமையில், இன்று உலகமே நம்மை நம்பிக்கையுடன் பார்க்கும் நிலை ஏற்பட்டுள்ளது என்று கூறினார். நாட்டை முழுமையாக வளர்ச்சியடையச் செய்ய, நாம் தொழில்நுட்பத்தின் பயன்பாட்டை முழுமையாக பெற வேண்டும் என்று அவர் கூறினார்.
இயந்திரமயமாக்கலும் தொழில்நுட்பமும் இன்று மிகவும் தேவை என்று திரு தோமர் கூறினார். மக்கள்தொகை தொடர்ந்து அதிகரித்து வரும் சூழலில் பருவநிலை மாற்றத்தின் சவாலும் நம் முன் உள்ளதாக அவர் தெரிவித்தார். நாம் நமது உற்பத்தித்திறனை அதிகரித்து உள்நாட்டுத் தேவையைப் பூர்த்தி செய்வது மட்டுமல்லாமல், பிற நாடுகளுக்கும் அவற்றை வழங்க வேண்டும் என்று அவர் கூறினார். அதற்கு இன்னும் நிறைய முயற்சிகள் தேவை என்று அவர் குறிப்பிட்டார்.
பிரதமர் திரு நரேந்திர மோடியின் தொலைநோக்கு பார்வையால் ஜன்-தன் வங்கிக் கணக்குகள் தொடங்கப்பட்டதாகவும் அதில் இன்று ரூ 1.46 லட்சம் கோடி வைப்புத் தொகை உள்ளது எனவும் திரு தோமர் கூறினார். கொவிட் நெருக்கடியின் போது 80 கோடி ஏழைகளுக்கு இலவச உணவு தானியங்கள் விநியோகம் செய்யப்பட்டதையும் அவர் சுட்டிக்காட்டினார். அரசின் நடவடிக்கைகளால் பெண்களின் கைகளில் பணப்புழக்கம் அதிகரித்துள்ளதாக அவர் கூறினார். பிரதமர் திரு நரேந்திர மோடி செய்து வரும் இந்த பணிகள் வரலாற்று சிறப்பு மிக்கவை என்றும் இது வெகு விரைவில் நேர்மறையான தாக்கத்தை ஏற்படுத்தும் என்றும் அவர் தெரிவித்தார்.
21ஆம் நூற்றாண்டு இந்தியாவுக்கு சொந்தமானது என்று சுவாமி விவேகானந்தர் கூறியதை திரு தோமர் சுட்டிக் காட்டினார். அதை நிரூபிக்க நாமும் நமது பங்களிப்பைத் தர வேண்டும் என்று அவர் கேட்டுக் கொண்டார். உயர்கல்வி படித்து வெளிநாட்டில் நல்ல வேலை வாய்ப்பில் இருந்தபோதும் பல இளைஞர்கள் இந்தியாவிற்குத் திரும்பி வந்து விவசாயத்தில் ஈடுபடுவது மகிழ்ச்சி அளிப்பதாக திரு நரேந்திர சிங் தோமர் தெரிவித்தார்.
-----------
SG/PLM/RS/SMB
(Visitor Counter : 105
பாதுகாப்பு அமைச்சகம்
லாபெரோஸ் 2023 பலதரப்பு கடற்படைப் போர்ப்பயிற்சி
இந்தியா, பிரான்ஸ், அமெரிக்கா, ஆஸ்திரேலியா, ஜப்பான் ஆகிய நாடுகள் பங்கேற்கும் கூட்டுக் கடற்படைப் போர்ப் பயிற்சி லா பெரோஸ் 2023 மார்ச்-13 மற்றும் 14ம் தேதிகளில் இந்திய பெருங்கடல் பகுதியில் நடைபெற்றது. இரண்டு ஆண்டுகளுக்கு ஒரு முறை நடைபெறும் இந்த கடற்படைப் போர்ப்பயிற்சி 2019ம் ஆண்டு முதல் நடத்தப்பட்டு வருகிறது.
3-ம் ஆண்டான இந்த ஆண்டில், இந்தியாவின் சார்பில் ஐஎன்எஸ் சஹாயத்ரி மற்றும் ஐஎன்எஸ் ஜோதி கப்பல்கள் பங்கேற்றன. ஆஸ்திரேலிய கடற்படை சார்பில் ஹெச்எம்ஏஎஸ் பெர்த் கப்பலும், பிரான்ஸ் கடற்படை சார்பில் எஃப்எஸ் டிக்ஸ்மூட் மற்றும் எஃப்எஸ் லால் ஃபயட் கப்பல்களும், ஜப்பான் கடற்படை சார்பில் ஜெ எம்எஸ்டிஃஎப் சுசுட்ஸ்கி கப்பலும், அமெரிக்கா சார்பில் யுஎஸ்எஸ் சார்லெஸ்டன் கப்பலும் இந்தக் கூட்டுப் போர்ப் பயிற்சியில் பங்கேற்றன. இது தவிர, ஹெலிகாப்டர்களும், போர்ப்பயிற்சியில் பங்கேற்றன.
இந்த இரண்டு நாள் பயிற்சியில் கடல் பரப்புப் போர்ப்பயிற்சிகள், வான்வெளி தாக்குதல் தடுப்பு பயிற்சிகள், ஹெலிகாப்டர் இயக்க செயல்பாடுகள் உள்ளிட்டவை மேற்கொள்ளப்பட்டன. நட்பு நாடுகளின் கடற்படைகளுக்கு இடையே ஒருங்கிணைப்பை அதிகரிக்கும் வகையில், இந்தப் போர்ப்பயிற்சி அமைந்திருந்தத
SRI/PLM/RS/KRS
(Visitor Counter : 82
சுகாதாரம் மற்றும் குடும்ப நலத்துறை அமைச்சகம்
தேசிய அளவில் மொத்த தடுப்பூசிகளின் எண்ணிக்கை 19 கோடியைக் கடந்தது
• நாட்டில் செலுத்தப்பட்டுள்ள கொவிட்-19 தடுப்பூசிகளின் ஒட்டுமொத்த எண்ணிக்கை இன்று 19 கோடியைக்  கடந்துள்ளதால், இந்தியா தனது தடுப்பூசி இயக்கத்தில் ஒரு புதிய மைல்கல்லை எட்டியுள்ளது.
• தற்காலிக அறிக்கையின்படி, இன்று காலை 7 மணி வரை, மொத்தம் 19,18,79,503 தடுப்பூசி மருந்துகள் 27,53,883 அமர்வுகள் மூலம் வழங்கப்பட்டுள்ளன. மொத்த எண்ணிக்கையில் 66.32 சதவிகிதம், பத்து மாநிலங்களைச் சேர்ந்தவர்களுக்கு செலுத்தப்பட்டுள்ளது.
• கடந்த 24 மணி நேரத்தில் 20.61 லட்சத்துக்கும் மேற்பட்ட பரிசோதனைகள் நடத்தப்பட்டன. இது, ஒரே நாளில் நடத்தப்பட்ட மிக அளவிலான சோதனைகள் என்ற புதிய மைல்கல்லாகும்.
• தினசரி தொற்று விகிதம் 12.59% ஆகக் குறைந்துள்ளது.
• நம் நாட்டில், கடந்த 24 மணி நேரத்தில் 3,57,295 பேர் குணமடைந்துள்ளனர். இது புதிய நோயாளிகளின் எண்ணிக்கையைவிட அதிகம்.
• நாட்டில் மொத்தம் 2,27,12,735 பேர் கொரோனா தொற்றிலிருந்து குணமடைந்துள்ளனர். தேசிய குணமடையும் விகிதம் 87.25 ஆக அதிகரித்துள்ளது.
• இந்தியா தொடர்ந்து ஐந்து நாளாக, 3 லட்சத்துக்கும் குறைவான புதிய தொற்றாளர்களைப் பதிவு செய்துள்ளது.
• கடந்த 24 மணி நேரத்தில் 2,59,551 பேர் கொவிட் தொற்றால் புதிதாக பாதிக்கப்பட்டுள்ளனர்
• கடந்த 24 மணி நேரத்தில், தமிழ்நாட்டில் அதிக அளவாக 35,579 பேரும், கேரளாவில் 30,491 பேரும் கொவிட் தொற்றால் பாதிக்கப்பட்டுள்ளனர்..
• நாடு முழுவதும், மருத்துவமனைகளில் சிகிச்சை பெறுபவர்களின் எண்ணிக்கை இன்று 30,27,925 ஆக சரிந்துள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் : https://pib.gov.in/PressReleasePage.aspx?PRID=1720526
••••••••••••••
(
சுற்றுலா அமைச்சகம்
“நமது தேசத்தைப் பாருங்கள்” தொடரின் 8ஆவது வெபினார் தொடரில், “வடகிழக்கு இந்தியா – பிரத்யேக கிராமங்களின் அனுபவம் என்ற கருத்திலான நிகழ்ச்சியை சுற்றுலா அமைச்சகம் நடத்தியது
இந்திய அரசின் சுற்றுலா அமைச்சகம் ”நமது தேசத்தைப் பாருங்கள்” என்ற மையக்கருத்தில் வெபினார் தொடர்களை நடத்தி வருகிறது. “வடகிழக்கு இந்தியா – பிரத்யேக கிராமங்களின் அனுபவம்” என்ற கருத்திலான 8வது வெபினார் நேற்று  நடைபெற்றது. இதில் அசாம், மேகாலயா மாநிலங்களில் உள்ள வெளி உலகத்திற்குத் தெரியாத கிராமங்களுக்கு முக்கியத்துவம் தரப்பட்டது.
வடகிழக்கு இந்தியா என்பது நேர்த்தியான அழகு நிறைந்த நிலப்பரப்பாகும். பசுமை போர்த்திய நிலக்காட்சி, நீலநிற நீர் நிலைகள், புராதனமான அமைதி, நீண்டு கொண்டே இருக்கும் நிலப்பரப்பு மற்றும் கவர்ந்திழுக்கும் உள்ளூர் மக்கள் ஆகியவை கலந்த பிரதேசமாக இது விளங்குகிறது. இதன் வித்தியாசமான புவியியல் அமைப்பு, இட அமைப்பியல், பலவகைப்பட்ட தாவரங்கள், விலங்குகள், பறவைகள், மக்களின் வரலாறு, பலவகையான இனக்குழுக்கள், அவர்களின் பழமையான மரபுகள் மற்றும் வாழ்க்கை முறைகளின் செறிவான பாரம்பரியம், திருவிழாக்கள், கைவினைக்கலைகள் ஆகியன எல்லாம் சேர்ந்து சுற்றுலாவுக்கான அற்புதமான இடமாக இந்தப் பிரதேசங்களை மாற்றி வைத்துள்ளன. இங்கு வருபவர்கள் இவற்றைத் தாமே புதியதாக கண்டுபிடித்தது போன்ற உணர்வைப் பெறுவார்கள்..
வடகிழக்குப் பிராந்தியத்தின் ஆச்சரியமூட்டும் பன்முகத் தன்மையானது, இதனை எல்லாப் பருவகாலங்களுக்கும் ஏற்ற சுற்றுலாத் தலமாக மாற்றியுள்ளது.
கோயேலி டூர்ஸ் அண்ட் டிராவல்ஸ்  லிமிடெட்டின் முதன்மைச் செயல்அதிகாரி திரு. அரிஜித் பூர்கயஸ்தா மற்றும் லேன்ட்ஸ்கேப் சஃபாரி நிறுவனத்தின் முதன்மை இயக்குதல் அதிகாரி டாக்டர் ஸ்ரேயா பார்பரா ஆகிய இருவரும் இந்த நிகழ்ச்சியைத் தொகுத்து வழங்கி இருந்தனர். வெபினாரின் சிறப்பம்சங்களில் அசாம், மேகாலயாவின் கிராமங்கள் பற்றிய காட்சிகளும் உள்ளடங்கியிருந்தன.
இந்தியாவின் நிலக்காட்சி, நகரங்கள் மற்றும் இதர அனுபவங்களை வெபினார்களாக எடுத்துக்காட்டும் அமைச்சகத்தின் முயற்சிகள் ‘Incredible India’ வின் யூ-டியூப் சானலிலும் பார்ப்பதற்குக் கிடைக்கின்றன. அதே போன்று அமைச்சகத்தின் www.incredibleindia.org மற்றும் www.tourism.gov.in ஆகிய வலைத்தளங்களிலும் பார்க்கலாம்.
“வடகிழக்கு இந்தியா – பிரத்யேக கிராமங்களின் அனுபவம்” குறித்த வெப்னாரில் 3654 பேர் பங்கேற்றனர். அதேபோன்று ஆப்கானிஸ்தான், கனடா, பிரான்ஸ், ஜெர்மனி, பாகிஸ்தான், சிங்கப்பூர், ஸ்பெயின், தாய்லாந்து, யுனைடெட் கிங்டம், அமெரிக்கா போன்ற பத்து நாடுகளில் இருந்தும் மக்கள் இதில் பங்கேற்றனர்:
(Visitor Counter : 130
ஜல்சக்தி அமைச்சகம்
நீர்வளம் குறித்த அனைத்திந்திய வருடாந்திர மாநில அமைச்சர்கள் 2-நாள் மாநாடு
பிரதமர் திரு நரேந்திர மோடியின் தொலைநோக்குப் பார்வையின் வெளிப்பாடான வரும் 2047-ஆண்டிற்குள் இந்தியாவை வளர்ந்த நாடாக உருவாக்க வேண்டும் என்ற நோக்கத்தை முன்னேடுத்து செல்லும் முயற்சியாக, மத்திய ஜல் சக்தி அமைச்சகம் நீர்வளம் குறித்த அனைத்திந்திய வருடாந்திர மாநில அமைச்சர்கள் 2-நாள் மாநாட்டை ஜனவரி 5,6 தேதிகளில் மத்தியப் பிரதேச மாநிலத்தின் போபாலில் நடத்துகிறது.
இந்த 2-நாள் மாநாட்டின் கருப்பொருள் “நீர் நோக்கம்@2047” ஆகும். நீர் பாதுகாப்பு, அவசியத்திற்கு நீர் பயன்பாடு, நீர் மேலாண்மை, நீர் உள்கட்டமைப்பு வசதிகள் போன்ற பல்வேறு முக்கியத் தலைப்புகளில் அமர்வுகள் இடம் பெறும். இந்த மாநாட்டில் நீர் ஆதாரத் துறையின் மாநில அமைச்சர்கள், பொது சுகாதாரப் பொறியியல் துறை, அனைத்து மாநிலங்கள் மற்றும் யூனியன் பிரதேசங்களைச் சேர்ந்த நீர் பாசனத்துறை ஆகியவைகள் பங்கு பெறுகின்றன. இந்த மாநாட்டின் கருப்பொருளான நீர் நோக்கம்@2047 சாத்தியப்படுத்த அனைத்து நடவடிக்கைகள் குறித்த தகவல்கள் சேகரிக்கப்படும். மேலும் நாட்டில் நிலவும் குடிநீர் பிரச்சனைகளைத் தீர்ப்பதற்காக என்னென்ன நடவடிக்கைகள் மேற்கொள்ளப்பட வேண்டும் என்பது குறித்தும் விவாதிக்கப்படும்.
இந்த மாநாட்டில் மத்தியப்பிரதேச மாநில முதல்வர் திரு சிவ்ராஜ் சிங் சௌகான், மத்திய ஜல் சக்தி துறை அமைச்சர் திரு கஜேந்திர சிங் ஷெகாவாத், மத்திய ஜல் சக்தி மற்றும் உணவுப் பதப்படுத்துதல் துறை இணை அமைச்சர் திரு பிரகலாத் சிங் படேல், மகாராஷ்டிரா மாநில துணை முதல்வர் திரு தேவேந்திர ஃபட்னாவிஸ், பல்வேறு மாநிலங்களைச் சேர்ந்த நீர் ஆதாரம், பொது சுகாதாரப் பொறியியல் துறை, அனைத்து மாநிலங்கள் மற்றும் யூனியன் பிரதேசங்களைச் சேர்ந்த நீர் பாசனத்துறையைச் சேர்ந்த அரசு அதிகாரிகள் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்: https://pib.gov.in/PressReleasePage.aspx?PRID=1888514
தகவல் மற்றும் ஒலிபரப்பு அமைச்சகம்
ஜி 20 உச்சிமாநாட்டிற்கு முன்னதாக சர்வதேச ஊடக மையத்தில் ஏற்பாடுகள் குறித்து திரு அனுராக் தாக்கூர் ஆய்வு
மத்திய தகவல் மற்றும் ஒலிபரப்புத் துறை அமைச்சர் திரு அனுராக் தாக்கூர் இன்று சர்வதேச ஊடக மையத்திற்குச் சென்று ஜி 20 தலைவர்கள் உச்சிமாநாட்டிற்கு முன்னதாக தயார்நிலை மற்றும் ஏற்பாடுகள் குறித்து ஆய்வு செய்தார். செப்டம்பர் 9 முதல் 10 வரை புதுதில்லியில் நடைபெறும் உச்சிமாநாட்டிற்கான இடமாக பாரத் மண்டபம் இருக்கும். ஆய்வில் பங்கேற்க வந்த அமைச்சர் எம்.சி.ஆர், ஸ்டுடியோ, பி.சி.ஆர், பி.கியூ.ஆர் மற்றும் சமூக ஊடக அறை ஆகியவற்றை பார்வையிட்டவாறு சென்றார்.
அப்போது செய்தியாளர்களிடம் பேசிய திரு தாக்கூர், ஜி 20 தலைவர்கள் உச்சிமாநாட்டை நடத்துவதில் இந்தியா உற்சாகமாக உள்ளது என்றார். இந்தியா முழுவதும் 60-க்கும் மேற்பட்ட நகரங்களில் 200-க்கும் மேற்பட்ட கூட்டங்கள் நடைபெற்றுள்ளதாகவும், அதற்கு அமோக வரவேற்பு கிடைத்துள்ளதாகவும் அவர் தெரிவித்தார். இந்த ஒரு நிகழ்வு ஏற்பாட்டின் வரலாற்று அளவுகோல் என்றும் அவர் கூறினார் தலைவர்கள் உச்சிமாநாடு வரலாறு படைக்கும் என்று தான் நம்புவதாகவும் அவர் கூறினார்.
சர்வதேச ஊடக மையத்தில் ஏற்பாடுகள் குறித்து பேசிய அமைச்சர், இது உலகத் தரம் வாய்ந்த வசதிகளைக் கொண்டுள்ளது என்றும் இது புதிய இந்தியாவின் சக்தியைக் காட்டுகிறது என்றும் கூறினார். இந்தியாவின் கலை மற்றும் கலாச்சார பிரதிகள் சுவர்களை அலங்கரிக்கின்றன. மாநாடு நடைபெறும் பாரத் மண்டபத்தை ஒட்டி இந்த ஊடக மையம் உள்ளது.
ஊடகவியலாளர் சந்திப்புகளுக்கான முக்கிய ஊடக மையம், ஹிமாலயா என்று பெயரிடப்பட்டுள்ளது, மேலும் 300 க்கும் மேற்பட்ட ஊடகவியலாளர்களுக்கு இடமளிக்க முடியும் என்று அவர் மேலும் தெரிவித்தார். டிஜிட்டல் பணப்பரிவர்த்தனை முறைக்காக இந்தியா உலகளவில் அங்கீகரிக்கப்பட்டுள்ளது என்றும், இந்த தொழில்நுட்பத் திறன் இங்குள்ள அரங்குகளில் காட்சிப்படுத்தப்படும் என்றும் அவர் கூறினார்.
"உச்சிமாநாட்டின் போது இந்தியா தனது வளமான கலாச்சாரம் மற்றும் பாரம்பரியத்தை வெளிப்படுத்தும், அதே நேரத்தில் ஒரு புதிய இந்தியாவின் உயர்ந்த பிம்பத்தை முன்வைக்கும்" என்று உச்சிமாநாட்டின் போது இந்தியாவின் கணிப்புகள் குறித்து அமைச்சர் கூறினார்.
ஜி 20 உலகெங்கிலும் உள்ள ஊடகவியலாளர்களின் மிகப்பெரிய கூட்டத்தைக் காணும் என்று கூறிய அமைச்சர், உலகெங்கிலும் உள்ள ஊடக சகோதரத்துவத்தை அன்புடன் வரவேற்றார்.
இந்த நிகழ்வை ஒளிபரப்புவதற்காக விரிவான அமைப்பை உருவாக்கியதற்காக தூர்தர்ஷனைப் பாராட்டிய அவர், விமான நிலையம் முதல் பாரத் மண்டபம் வரை பல்வேறு இடங்களில் 78 க்கும் மேற்பட்ட யு.எச்.டி மற்றும் 4 கே கேமராக்கள் நிறுவப்பட்டதில் தூர்தர்ஷன் மிக முக்கியப் பங்கு வகிக்கிறது என்றார். அனைத்து ஊடகங்களுக்கும் தெளிவான படங்கள், வீடியோக்கள் வழங்கப்படும் என்றும் அவர் கூறினார்.
ஜல்சக்தி அமைச்சகம்
எஸ்சிஎஸ்டி பிரிவினர் அதிகமாக வசிக்கும் கிராமங்களில் ஒரு வீடு கூட விடுபடாமல் ஜல்ஜீவன் திட்டம் அமல்படுத்துதல்
2024-ஆம் ஆண்டுக்குள் கிராமப்புறங்களில் ஒவ்வொரு வீட்டிற்கும் குழாய் மூலம் குடிநீர் இணைப்ப வழங்க வேண்டும் என்று நோக்கத்தின் அடிப்படையில், ஜல்ஜீவன் இயக்கத்தை மத்திய அரசு செயல்படுத்தி வருகிறது. தமிழகம் மற்றும் மகாராஷ்ட்ராவில் எஸ்சிஎஸ்டி பிரிவினர் அதிகமாக வசிக்கும் கிராமங்களில் ஒரு வீடு கூட விடுபடாமல் இத்திட்டம் செயல்படுத்தப்பட்டு வருகிறது.
தரமற்ற தண்ணீர் உள்ள பகுதிகள், பாலைவனங்கள், வறட்சிப் பகுதிகள், எஸ்சி எஸ்டி பிரிவினர் அதிகம் வசிக்கும் பகுதிகள், வளர்ச்சி அடைய விரும்பும் மாவட்டங்கள் உள்ளிட்ட பகுதிகளுக்கு முன்னுரிமை அளிக்கப்பட்டு வருகிறது.
ஜல்ஜீவன் இயக்கம் ஆரம்பிக்கப்பட்ட போது 18.93 கோடி ஊரக வீடுகளில் 3.23 கோடி வீடுகளுக்கு மட்டுமே குடிநீர் இணைப்பு வழங்கப்பட்டிருந்தது. இதுவரை 5.38 கோடி வீடுகளுக்கு இணைப்புகள் வழங்கப்பட்டுள்ளன.
இன்று வரை நாட்டில் 8.62 கோடி வீடுகளில் குழாய் மூலம் குடிநீர் கிடைக்கிறது. தமிழ்நாட்டைப் பொறுத்தவரை 126.89 லட்சம் ஊரகப்பகுதி வீடுகளில் இதுவரை 49.84 லட்சம் வீடுகளுக்கு குழாய் மூலம் குடிநீர் இணைப்பு வழங்கப்பட்டுள்ளது.
அந்தமான் நிக்கோபார் தீவுகள், தாத்ரா நஹர்வேலி மற்றும் டையூ, டாமன், கோவா, ஹரியானா, தெலங்கானா, புதுச்சேரி ஆகிய மாநிலங்களில் 100 சதவீதம் வீடுகளுக்கு குடிநீர் இணைப்ப வழங்கப்பட்டுள்ளது.
மக்களவையில் எழுத்து மூலம் அளித்த பதிலில் ஜல்சக்தித்துறை இணை அமைச்சர் திரு பிரகலாத் சிங் இதனைத் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779728
----
(Visitor Counter : 88
பிரதமர் அலுவலகம்
பிரதமரின் தொலைபேசி உரையாடல், கத்தார் மன்னருடன்
கத்தார் நாட்டின் மன்னர் திரு.ஷேக் தமீம்-பின்-அஹமத்-பின்-கலிஃபா –அல்-தனி, பிரதமர் திரு.நரேந்திர மோடியை இன்று தொலைபேசியில் தொடர்பு கொண்டு பேசினார்.
கத்தார் நாட்டுக்கு இந்தியா பெருமளவில் முக்கியத்துவம் அளித்திருப்பதை எடுத்துரைத்த பிரதமர், அந்நாட்டுடன் மேலும் உறவை வலுப்படுத்த முயற்சி மேற்கொண்டுள்ளதாக அப்போது தெரிவித்தார். கத்தார் இந்தியாவின் நெருங்கிய நட்பு நாடு என்றும் சற்று தொலைவில் இருந்தாலும் நமது அண்டை நாட்டைபோலவே உறவு பாராட்டுவதாகவும் கூறினார். இரு நாடுகளின் நட்புறவை அதிவேகமாக வலுப்படுத்தும் வகையில் பெருமதிப்பிற்குரிய கத்தார் மன்னரின் தலைமைக்கும் வழிகாட்டுதலுக்கும் அவர் நன்றி தெரிவித்தார்.
பிராந்திய நிலைமை குறித்து இரு நாடுகளின் தலைவர்களும் விவாதித்தனர். இந்தப் பிராந்தியத்திலும் அதற்கப்பாலும் அமைதி மற்றும் பாதுகாப்புக்கு நீடித்து பயங்கரவாதத்தால் மோசமான விளைவுகள் ஏற்படும் என்பதை பிரதமர் சுட்டிக்காட்டினார். அனைத்து வகையான பயங்கரவாதத்திற்கும் அதற்கு ஆதரவு அளிப்பதற்கும் முடிவுகட்ட சம்பந்தப்பட்ட துறையினர் செயல் அளவில் உடனடி நடவடிக்கை எடுப்பதற்கான அவசியம் குறித்து அவர் வலியுறுத்தினார்.
அபுதாபியில் நேற்று நடைபெற்ற இஸ்லாமிய ஒத்துழைப்பு அமைப்பின் வெளியுறவுத்துறை அமைச்சர்கள் கலந்து கொண்ட 46வது கவுன்சில் கூட்டத்தில் மரியாதை நிமித்தமாக இந்திய வெளியுறவுத்துறை அமைச்சர் பங்கேற்றது வரலாற்று முக்கியத்துவம் வாய்ந்தது என இருநாடுகளின் தலைவர்களும் கருத்து தெரிவித்தனர்.
பெண்கள் மற்றும் குழந்தை நலன் அமைச்சகம்
ஹரியானாவில் உள்ள பச்காவ்ன் கிராமத்தில் பயனாளிகளுக்கு ஊட்டச்சத்து பெட்டகங்களை மத்திய பெண்கள் மற்றும் குழந்தைகள் மேம்பாடு இணை அமைச்சர் டாக்டர் முஞ்சப்பாரா மகேந்திரபாய் வழங்கினார்
விடுதலையின் அம்ரித் மஹோத்சவத்தின் கீழ் நடைபெற்று வரும் ஊட்டச்சத்து மாத கொண்டாட்டங்களின் ஒரு பகுதியாக, ஹரியானாவில் உள்ள பச்காவ்ன் கிராமத்தில் பயனாளிகளுக்கு ஊட்டச்சத்து பெட்டகங்களை மத்திய பெண்கள் மற்றும் குழந்தைகள் மேம்பாடு இணை அமைச்சர் டாக்டர் முஞ்சப்பாரா மகேந்திரபாய் இன்று வழங்கினார்.
அமித்தி பல்கலைக்கழகத்திலிருந்து ஊட்டச்சத்து ரதம் ஒன்றையும் அமைச்சர் கொடியசைத்து தொடங்கி வைத்தார். கிராமங்களுக்கு செல்லவிருக்கும் இந்த ரதம் முறையான ஊட்டச்சத்து மற்றும் உணவுமுறை குறித்த விழிப்புணர்வை அங்குள்ள பெண்கள் மற்றும் குழந்தைகள் இடையே ஏற்படுத்தும்.
ஊட்டச்சத்து மிக்க பல்வேறு மரக்கன்றுகள் நடப்பட்ட மரம் நடு விழா ஒன்றிலும் பங்கேற்ற அமைச்சர், ஊட்டச்சத்து உணவுகளுக்கான சமையல் குறிப்புகள் மற்றும் ஊட்டச்சத்து திட்டம் குறித்த பிரச்சார பொருட்களின் கண்காட்சியை பார்வையிட்டார். ஊட்டச்சத்து குறித்த உறுதிமொழியும் நிகழ்ச்சியில் பங்கேற்றவர்களால் எடுத்துக் கொள்ளப்பட்டது.
ஹரியானா பெண்கள் மற்றும் குழந்தைகள் மேம்பாடு அமைச்சர் திருமதி கமலேஷ் தண்டா மற்றும் ஹரியானா பெண்கள் மற்றும் குழந்தைகள் மேம்பாடு முதன்மை செயலாளர் டாக்டர் ஜி அனுபமா உள்ளிட்டோர் நிகழ்ச்சியில் கலந்து கொண்டனர்.
நிகழ்ச்சியில் பேசிய மத்திய இணை அமைச்சர், ஊட்டச்சத்து குறைபாடுகளை போக்கவும் ஆரோக்கியம், உடல் நலம் மற்றும் நோய் எதிர்ப்பு சக்தியை மக்கள் பங்களிப்பு, நடத்தை முறைகள் மாற்றம் உள்ளிட்டவற்றின் மூலம் மேம்படுத்தவும் அரசு எடுத்து வரும் முயற்சியே ஊட்டச்சத்து திட்டம் என்று கூறினார். இதில் ஆண்களும் பெண்களும் சம அளவில் கலந்து கொள்வது குறித்து அவர் மகிழ்ச்சி தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1757312
மத்திய அமைச்சரவை
சட்டவிரோதமாகக் குடியேறியவர்களைத் திருப்பி அனுப்புவதற்காக இந்தியாவிற்கும், இங்கிலாந்து மற்றும் வட அயர்லாந்து நாடுகளுக்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சட்டவிரோதமாகக் குடியேறியவர்களைத் திருப்பி அனுப்புவதற்காக, இந்தியாவிற்கும், இங்கிலாந்து மற்றும் வட அயர்லாந்து இடையேயான புரிந்துணர்வு ஒப்பந்தத்திற்குப் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் அளிக்கப்பட்டது.
பலன்கள்:
புரிந்துணர்வு ஒப்பந்தம் ஏற்பட்ட பிறகு, ராஜீய ரீதியான கடவுச்சீட்டு வைத்திருப்போர் விசா இல்லாமலேயே வந்து செல்வதற்கும், இங்கிலாந்திற்குச் சட்ட விதிமுறைகளின்படி, பயணம் செய்வோருக்கான விசா நடைமுறைகளைத் தளர்த்துவதற்கும் இந்த ஒப்பந்தம் வகை செய்கிறது.
ஒரு நாட்டைச் சேர்ந்தவர் மற்ற நாட்டில் தங்கியிருப்பதற்குச் சட்டப்பூர்வமான ஆதாரம் இல்லாமல் இருந்தால், அவர்கள் எந்த நாட்டைச் சேர்ந்தவர் என்பதை மனதிருப்தி ஏற்படும் வகையில் ஆய்வு செய்த பின்னர் அவர்களைத் திருப்பிஅனுப்புவதை உறுதி செய்யும்.
ஒரு நாட்டில் சட்டவிரோதமாகத் தங்கியுள்ள மற்ற நாட்டவரை, குறிப்பிட்ட காலஅவகாசத்திற்குள் திருப்பிஅனுப்புவதற்கான நடைமுறைகளை முறைப்படுத்தவும் இந்த ஒப்பந்தம் உதவும்.
(Visitor Counter : 133